Document ID: /roh_data/filtered/fineweb-2-filterrobots_roh.jsonl.gz/44138

Sco quai che Leo Thomann, il president communal da Surses ha ditg envers RTR, porschia la Sala Grava avunda plaz, uschia ch’ins possia tegnair en las mesiras da corona dal chantun e da la Confederaziun.
Blers giavischan votaziun a l'urna
Betg cuntent cun questa decisiun è Matthias Schmidt da Bivio. El è il cuniniziant d’ina brev ch’è vegnida suttascritta da circa 180 persunas ch'han pretendì, che las fatschentas da la vischnanca giajan a l’urna. Da quai ha la vischnanca da Surses dentant vulì savair nagut. Ella ha simplamain annullà la radunanza dal november e prendì dapart las tractandas per far duas radunanzas communalas, ina il december ed ina il schaner. Uschia vul la vischnanca da Surses evitar che las radunanzas communalas cuzzan memia ditg.